Hadik-Barkóciho palác

Hadik-Barkóciho palác je budova nachádzajúca sa v Košiciach, na Hlavnej ulici.

 História 
Je to reprezentatívna baroková stavba, ktorá bola prvým šľachtickým palácom v Košiciach, prvý trakt na mieste dvoch stredovekých budov v roku 1754 nechal postaviť jágerský biskup František Barkóczy. Zadný trakt pochádza z konca 18. storočia.Hadik-Barkóciho palác - Oficiálna stránka mesta Košice - Dostupné online  V zime 1805/1806 tu bol ubytovaný 12-ročný následník trónu, princ Ferdinand, keď ho spolu so súrodencami ukryli v Košiciach pred nebezpečím zo strany vojsk Napoleona. 

Po roku 1930 v budove zriadil údenár Alex Jaszusch bufet, v ktorom od konca 30. rokov bola reštaurácia Otta Lescha, a od druhej polovice 40. rokov až do znárodnenia reštaurácia „Kriváň“. Po znárodnení sa z nej stala krčma a od roku 1980 pizzeria. Budova je zaujímavá aj tým, že tu sídlila prvá Košická sporiteľňa. Dnes v budove sídli pobočka Verejnej knižnice Jána Bocatia.Prvý palác v meste prichýlil aj princa Ferdinada - Košice:Dnes, 20.4.2017 (vydal Region Poprad, spol. s. r. o. v roku 2011) - Dostupné online

 Referencie 

 Iné projekty 

Kategória:Paláce v Košiciach
Kategória:Architektúra z 1754